الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. عبد الهادي محمد عبد الله الجزار (الاسكندرية مارس 1925 - مارس 1966) فنان تشكيلي إسكندراني ا تخصص فى التصوير هو من علامات الفن التشكيلى الحديث و"عبد الهادي الجزار" فنان إسكندراني من الرعيل التانى (جيل ما بعد الروّاد). خلّد الاحداث اللى حواليه باسلوبه الفنى اللى بيعتبر امتداد للاساطير الشعبية. اسلوبه كان صادق مافيهوش تعالى فنى و يمكن ده اللى خلى المحترفين و الهواة بيتنافسوا دايما على اقتناء اعماله. ، و فى مطلع الالفية التالته حققت لوحات الجزار أغلى تمن لوح تشكيلية ف مصر لفنان مصرى. اتولد فى 1925 و طفولته كلها كانت مابين حى القبارى فى اسكندرية ..و حى السيدة زينب "مملكة التقاليد الشعبية" .. ما بين القبارى و السيده نما الحس بتاع عبدالهادى , بياخد موضوع الأمثال و الحواديت الشعبية بحساسية مرهفة . عشان تطلع من الناحية التانية من مكنة عبد الهادى الفنية لوح فنية شايلة فكر عميق وفلسفة.وعشان يدرس ف فنون جميله اضطر يكمل ثانوى فى "الحلمية الثانوية " قبل ما يخش فنون جميلة سنة: 1944 بالرغم من معارضة اسرته (المحافظة).